|  |  |
| --- | --- |
| **РEПУБЛИКА СРБИЈА**  **ОПШТИНА АЛЕКСАНДРОВАЦ**  **ОПШТИНСКА УПРАВА**  **Штаб за ванредне ситуације**  **Општине Александровац**  Број: 06- 47/2020  Датум: 09.09.2020. године  АЛЕКСАНДРОВАЦ |  |

На основу члана 43. став 1. тачка 7. Закона о смањењу ризика од катастрофа и управљању ванредним ситуацијама ("Службени гласник РС"**,** број 87/2018) члана 10. Уредбе о саставу начину и организацији рада штабова за ванредне ситуације ("Службени гласник РС"**,** број 27/2020), Штаб за ванредне ситуације Општине Александровац на 19- тој ванредној седници одржаној дана 09.09. 2020.године, донео је:

**З А К Љ У Ч А К**

**којим се предлаже** **председнику општине Александровац да** **укине ванредну ситуацију на територији општине Александровац**

1. Штаб за ванредне ситуације општине Александровац на основу процене ризика и очекиваног даљег развоја ситуације на подручју угроженом опасношћу изазваном ширењем заразне болести COVID -19, предлаже председнику општине Александровац да укине ванредну ситуацију на територији општине Александровац.
2. Извештајем Завода за јавно здравље Крушевац од 08.09.2020. године у коме се излаже процена да је дошло до пада броја новорегистрованих случајева COVID -19 у Александровцу и другим локалнм самоуправама на територији Расинског управног округа, који траје дуже од месец дана, и чињеница да је број новооболелих случајева од COVID -19 једноцифрен и креће се од 0 до 6 на дневном нивоу за наведени управни округ, предложено је укидање ванредне ситуације на територији Општине Александровац уз напомену да у наступајућем периоду треба поштовати све противепидемијске мере које је прописала Влада Републике Србије.
3. Штаб за ванредне ситуације општине Александровац ће редовно информисати и обавештавати становништво и јавност о свим битним чињеницама од значаја за заштиту и спасавање, као и о престанку опасности због којих је ванредна ситуација проглашена.

Закључак доставити:

-председнику општине Александровац

-надлежном Окружном штабу за ванредне ситуације

-архиви Сектора за ванредне ситуације

-архиви Општинског штаба за ванредне ситуације

|  |  |  |
| --- | --- | --- |
|  |  | КОМАНДАНТ ШТАБА ЗА ВАНРЕДНЕ СИТУАЦИЈЕ  Др Мирко Михајловић |